# வி. ஜே. ஜேம்ஸ்



**வி. ஜே. ஜேம்ஸ்** (*V. J. James*) என்பவர் ஒரு மலையாள எழுத்தாளராவார். இவரது முதல் புத்தகமான *புறப்பாடின்டே புஸ்தகம்*, என்ற நூல் 1999 ஆம் ஆண்டு டி. சி. புக்ஸ் பதிப்பகம் அதன் 25 வது ஆண்டு விழாவின் ஒரு பகுதியாக நடத்திய புதினப் போட்டியில் வெற்றி பெற்ற படைப்பாக வெளியிட்டது. நாத்திகத்திற்கும் ஆத்திகத்திற்கும் இடையிலான மோதல்களை ஆராயும் இவரது புதினமான *நிரீஷ்வரன்*, கேரளச் சாகித்திய அகாதமி விருது, வயலார் விருது உட்பட பல விருதுகளைப் பெற்றது.  

## வாழ்க்கை
வி. ஜே. ஜேம்ஸ் கேரளத்தின் கோட்டயத்தில் உள்ள சங்கனாச்சேரியில் பிறந்தார். வாழப்பள்ளியில் உள்ள செயிண்ட் தெரசா மேல்நிலைப் பள்ளியிலும், சம்பாகுளம் செயிண்ட் மேரி மேல்நிலைப் பள்ளியிலும் பள்ளிப்படிப்பை பயின்றார். மார் அதனாசியஸ் பொறியியல் கல்லூரியில் இயந்திர பொறியியலில் இளங்கலைப் பட்டம் பெற்றார். தொழில் ரீதியாக ஒரு பொறியியலாளரான, இவர் திருவனந்தபுரத்தில் உள்ள விக்ரம் சாராபாய் விண்வெளி மையத்தில் பணிபுரிந்தார்.  

## எழுத்துப்பணி
தான் அன்றாட வாழ்க்கையை உன்னிப்பாகக் கவனிப்பதாகவும் அது "சாதாரண மனிதனின் வாழ்க்கையை நம்பகத்தன்மையுடன் விவரிக்க உதவுவதாக," வி. ஜே. ஜேம்ஸ் கூறியுள்ளார். இவரது புதினங்கள் எளிய மொழியில் தீவிரமான விஷயங்களை விளக்குவதற்குப் பெயர் பெற்றவை.  

2017 ஆம் ஆண்டு ஜுபு ஜேக்கப் இயக்கி, சிந்து ராஜ் எழுதி, மோகன்லால், மீனா நடித்த மலையாள குடும்ப நாடகத் திரைப்படமான, *முந்திரிவள்ளிகள் தளிர்க்கும்போல்* திரைப்படமானது ஜேம்சின் மலையாள சிறுகதையான *பிரணயோபநிஷத்தை* (പ്രണയോപനിഷത്ത്) அடிப்படையாக கொண்டது.  

## விருதுகள்

- டிசி வெள்ளி விழா விருது
- மலையாற்றூர் பரிசு (1999),
- *புறப்பட்டின் புத்தகத்திற்கு* ரோட்டரி இலக்கிய விருது
- *நிரீஸ்வரன்* நூலுக்கு தோப்பில் ரவி விருது
- *நிரீஸ்வரன்* நூலுக்கு கேரள பாஷா இன்ஸ்டிடியூட் பஷீர் விருது (2015)
- *ஆன்டிலாக்* நூலுக்கு திக்குரிசி விருது (2018)
- *ஆன்டிக்ளாக்* நூலுக்கு ஓ.வி.விஜயன் விருது (2019)
- *நிரீஸ்வரன்* நூலுக்கு வயலார் விருது (2019)
- 2021 ஆம் ஆண்டுக்கான ஜே.சி.பி பரிசுக்கு *ஆண்டி-கிளாக்* (மினிஸ்டி எஸ் மொழிபெயர்த்தது) பட்டியலிடப்பட்டது.
- 2021 ஆம் ஆண்டுக்கான அட்டா கலாட்டா-பெங்களூர் இலக்கிய விழா புத்தகப் பரிசுக்கு *சோரசாஸ்திரம்* (மோர்லி ஜே நாயர் மொழிபெயர்த்தது) பட்டியலிடப்பட்டது.
- 2022 ஆம் ஆண்டுக்கான பி.எப்.சி வி.ஓ.டபிள்யூ புத்தக விருதுக்கான நீண்ட பட்டியலில் *ஆண்டி-கிளாக்* (மினிஸ்டி எஸ் மொழிபெயர்த்தது) சேர்க்கப்பட்டுள்ளது.
- *ஆன்டிக்ளாக்* நூலுக்கு மலயாற்றூர் அறக்கட்டளை இலக்கிய விருது (2022)
- *வெள்ளி காஷி* நூலுக்கு பத்மராஜன் விருது (2022)
- 2023 ஆம் ஆண்டுக்கான இலக்கியத்திற்கான ஃபோகானா விருது.

## வெளியிடப்பட்ட படைப்புகள்

### புதினங்கள்

- 1999 - புறப்பாட்டின் புஸ்தகம் (പുറപ്പാടിന്റെ പുസ്തകം)
- 2002 - *சோரசாஸ்திரம்* (ചോരശാസ്ത്രം)
- 2005 - *தத்தாபஹாரம்* (ദത്താപഹാരം)
- 2006 - *லெய்க* (ലെയ്ക)
- 2013 - *ஒட்டக்காலன் காக்க* (ഒറ്റക്കാലൻ കാക്ക)
- 2014 - *நிரீஸ்வரன்* (നിരീശ്വരൻ)
- 2018 - *ஆன்டிலாக்* (ആന്റിക്ലോക്ക്)

### சிறுகதைத் தொகுப்புகள்

- *சவங்களில் பதினாராமன்* (ശവങ്ങളിൽ പതിനാറാമൻ)
- *பூமியில் உள்ள துரும்பிச்ச வாதாயனங்கள்* (ഭൂമിയിലേക്കുള്ള തുരുമ്പിച്ച വാതായനങ്ങൾ)
- *வியாகுலமாதாவின் கண்ணாடிக்கூடு (വ്യാകുലമാതാവിന്റെ കണ്ണാടിക്കൂട്* )
- *பிராணயோபநிஷத்* (പ്രണയോപനിഷത്ത്)
- *வி. ஜே. ஜேம்ஸ் கதைகள்* (കഥകൾ – വി ജെ ജയിംസ്)
- *கத* (കഥ)
- *பி நிலவர* (ബി നിലവറ)

### ஆங்கிலத்தில் மொழிபெயர்க்கப்பட புதினங்கள்

- 2021 - *ஆண்டி கிளாக்* (பெங்குயின் பதிப்பகம்)
- 2022 - *நிரீஸ்வரன்* (பெங்குயின் பதிப்பகம்)
- 2022 - *சோராஷ்டிரா: தி சப்டில் சயின்ஸ் ஆஃப் தியெவரி* (பெங்குயின் பதிப்பகம்)
- 2023 - *டேட்டாபரம்: கால் ஆப் தி பாரஸ்ட்* (பெங்குயின் பதிப்பகம்)